Halfmiljoen se dwelms uitgesnuffelArgieffoto ter illustrasie. (Foto: Steve Buissinne/Pixabay) Die Valke het in samewerking met die polisie se honde- en ruitereenhede in Potchefstroom in Noordwes op dwelmmiddels van meer as R500 000 beslag gelê. Tydens dié klopjag in Sol Plaatjiestraat het die Valke en polisiebeamptes nie net kokaïen, tik en dagga uitgesnuffel nie, maar ook groot hoeveelhede alkohol en R8 000 kontant. “Verskeie dokumente, waaronder pryslyste vir dwelms en alkohol, is ook gevind. Die verdagte (of verdagtes) word steeds gesoek,” sê kapt. Tlangelani Rikhotso, polisiewoordvoerder. Rikhotso beskryf die klopjag as ’n “reuseslag” vir onwettige dwelmhandel in Potchefstroom. Die ondersoek duur voort.